*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*99. számú előterjesztés*

Bátaszék Város Önkormányzat Képviselő-testületének 2024. június 12-én

16.00 órakor megtartandó RENDKÍVÜLI ülésére

A TOP\_Plusz-3.3.2-21 kódszámú, Szociális alapszolgáltatások fejlesztése Bátaszéken tárgyú projekt megvalósítása kapcsán elkészült engedélyezési tervek jóváhagyása

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán mb. városüzemeltetési irodavezető**Törvényességi ellenőrzést végezte:** dr. Firle-Paksi Anna aljegyző**Tárgyalja:**PG Bizottság 2024.06.12. |

***Tisztelt Képviselő-testület!***

A szociális alapszolgáltatások fejlesztésére benyújtott támogatási kérelmeket pozitívan bírálták el. Mindkét esetben a Támogatási Szerződések aláírásra kerültek.

TOP\_PLUSZ-3.3.2-21-TL1-2022-00002 azonosító számú Szociális alapszolgáltatások fejlesztése Bátaszéken I. ütem című projekt

Projekt megvalósításának kezdő időpontja: 2023.07.15.

Projekt fizikai befejezésének tervezett napja: 2026.01.01.

Projekt teljes költsége: 400 millió Forint

A Támogatási szerződés aláírásának napja: 2023.08.14.

TOP\_PLUSZ-3.3.2-21-TL1-2022-00003 azonosítószámú, Szociális alapszolgáltatások fejlesztése Bátaszéken II. ütem

Projekt megvalósításának kezdő időpontja: 2023.07.15.

Projekt fizikai befejezésének tervezett napja: 2026.01.01.

Projekt teljes költsége: 237.914.500 Forint

A Támogatási szerződés aláírásának napja: 2023.08.15.

Tolna Vármegye Önkormányzata "Tolna 109" összefogással a jövőnkért II. tárgyú közbeszerzési eljárásban hirdetményt tett közzé az engedélyezési és kiviteli tervdokumentáció elkészítésére a projektek megvalósítása érdekében.

A tervezési feladat – többek között:

- bontási és engedélyezési tervdokumentáció,

- kiviteli tervdokumentáció,

- árazott tervezői költségbecslések (engedélyezési tervdokumentációhoz) és árazott és árazatlan tervezői költségvetések (kiviteli tervdokumentációhoz) elkészítése,

- tervező feladatát képezi a kivitelező kiválasztására vonatkozó közbeszerzési eljárásban való közreműködés, a tervekkel kapcsolatosan érkező kérdések megválaszolása.

Két ütemű megvalósítást kell figyelembe venni a tervezés során.

I. ütem: 30 fő nappali ellátott és a dolgozók részére a 943 hrsz.-ú ingatlanon a jelenlegi épület felújításával és új épületrész (udvari szárny) építésével kell a funkciókat tervezni. Továbbá parkolókat kell kialakítani a 944/2 hrsz.-ú ingatlanon azzal, hogy a II. ütemben megvalósuló épület elhelyezhető legyen.

II. ütem: 10 fő demens ellátott részére új utcafronti szárny tervezendő a 944/1 és a 944/2 hrsz. ingatlanok igénybevételével

A tervező kiválasztásra került és a tervezési munka megkezdődött. Két alkalommal helyszíni szemlét is tartottak a tervezők. A tervező az engedélyezési tervdokumentációt határidőben elkészítette, melyet javasoljuk jóváhagyni.

A tervdokumentáció az előterjesztés melléklete.

**H a t á r o z a t i j a v a s l a t:**

**a Szociális alapszolgáltatások fejlesztése Bátaszéken tárgyú projekt megvalósítása kapcsán elkészült engedélyezési tervek jóváhagyására**

Bátaszék Város Önkormányzatának Képviselő-testülete a Szociális alapszolgáltatások fejlesztése Bátaszéken tárgyú projekt megvalósítása érdekében a Per-AA Műterem Kft. 2024.06.04. napján készített engedélyezési tervdokumentációt jóváhagyja.

*Határidő:* azonnal

*Felelős:* dr. Firle-Paksi Anna aljegyző

 (a határozat megküldéséért)

 *A határozatról értesül:* Per-AA Műterem Kft.

 Bátaszéki KÖH Városüzemeltetési Iroda

 irattár